
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/  424  / 20.10.2004

R  A  P  O  R  T

asupra proiectului de Lege privind aprobarea Ordonanţei Guvernului nr.47/2004 privind unele măsuri referitoare la finalizarea privatizării unor societăţi comerciale aflate în dificultate (PLx 587/2004).

  În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei Guvernului nr.47/2004 privind unele măsuri referitoare la finalizarea  privatizării unor societăţi comerciale aflate în dificultate, trimis cu adresa nr. PLx 587/29.09.2004.
   Proiectul de lege a fost adoptat de Senat în şedinţa din  27 septembrie 2004.

     La întocmirea prezentului raport, Comisia a avut în vedere:

                       - Avizul nr.1174/14.07.2004 al Consiliului Legislativ;

                       - Avizul nr. 406/07.10.2004 al Comisiei juridice, de disciplină şi imunităţi;

                       - Avizul nr. 168/06.10.2004 al Comisiei pentru industrii şi servicii;

                       - Avizul nr. 553/06.10.2004 al Comisiei pentru buget, finanţe şi bănci.

            Acest proiect de lege prevede privatizarea a trei filiale ale Societăţii Naţionale de Transport Feroviar de Marfă "C.F.R. Marfă" - S.A. şi Companiei Naţionale de Căi Ferate "C.F.R." - S.A., respectiv a Societăţii Comerciale "Întreţinere şi Reparaţii Vagoane" - S.A.,  a Societăţii Comerciale "Baza de Aprovizionare C.F.R." - S.A. şi a Societăţii Comerciale "Sere şi Pepiniere C.F.R." - S.A. 

Pentru aceste societăţi comerciale, procesul de privatizare se va desfăşura în condiţiile Ordonanţei de urgenţă a  Guvernului nr. 73/2003 privind unele măsuri pentru accelerarea privatizării  societăţilor comerciale la care Compania Naţională de Căi Ferate "C.F.R." - S.A., Societatea Naţională de Transport Feroviar de Marfă "C.F.R. Marfă" - S.A. şi Societatea Naţională de Transport Feroviar de Călători "C.F.R. Călători " - S.A. sunt acţionari majoritari, aprobată prin Legea nr.453/2003.

           În raport de obiectul şi conţinutul său, proiectul de Lege face parte din categoria legilor ordinare.

       Camera Deputaţilor este Cameră decizională.

           Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 20 octombrie 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea                              Autorităţii pentru Valorificarea Activelor Statului (AVAS) domnul director Stănescu Bogdan şi domnul consilier juridic constantinescu M. şi din partea Ministerului Transporturilor, Construcţiilor şi Turismului domnul consilier superior Onoiu Constantin şi doamna consilier juridic Gheorghiu Mădălina.

           La lucrări, au fost prezenţi 28 deputaţi din totalul de 30 membri ai Comisiei.

              În urma dezbaterii, Comisia  a hotărât, cu unanimitate de  voturi, ca acest proiect de lege să fie supus spre dezbatere şi adoptare plenului Camerei Deputaţilor, în forma adoptată de Senat în şedinţa din  27 septembrie  2004.

             PREŞEDINTE,

         Dan Radu RUŞANU

                                                          SECRETAR,

                                                           Iuliu VIDA

         Expert parlamentar,

                                                                                                                         Olga Tutoveanu

        C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă transmitem, alăturat, RAPORTUL asupra   proiectul de Lege privind aprobarea Ordonanţei Guvernului nr.47/2004 privind unele măsuri referitoare la finalizarea  privatizării unor societăţi comerciale aflate în dificultate, trimis cu adresa nr. PLx 587/29.09.2004.
PREŞEDINTE,

                                       Dan Radu RUŞANU

